Marian Eplik
Marian Eplik (2021. aastani Heinat; sündinud 25. oktoobril 1989 Raplas) on eesti näitleja. Ta on õppinud Hellamaa algkoolis ja Muhu Põhikoolis ning lõpetanud 2009. aastal Saaremaa Ühisgümnaasiumi. Aastatel 2009–2010 õppis ta Tallinna Ülikoolis eesti filoloogiat, 2014. aastal lõpetas Eesti Muusika- ja Teatriakadeemia lavakunstikooli (26. lend). Aastatel 2014–2019 oli Marian Heinat Vanemuise teatri draamanäitleja, 2019. aastast on ta Eesti Draamateatri näitleja. 13. juunil 2021 abiellus ta Vaiko Eplikuga.